Bowu zhi

The Bówù zhì 博物志 (Records of Many Things), sometimes called Bówù jì 博物記, was a Chinese text written by Zhang Hua 張華.

Fragments in Records of the Three Kingdoms
張華《博物志》曰：漢世，安平崔瑗、瑗子寔、弘農張芝、芝弟昶並善草書，而太祖亞之. 桓譚、蔡邕善音樂，馮翊山子道、王九真、郭凱等善圍棋，太祖皆與埒能. 又好養性法，亦解方藥，招引方術之士，廬江左慈、譙郡華佗、甘陵甘始、陽城纳儉無不畢至，又習啖野葛至一尺，亦得少多飲鴆酒.  《博物志》曰：帝善彈棋，能用手巾角. 時有一書生，又能低頭以所冠著葛巾角撇棋.  《博物志》曰：時京邑有一人，失其姓名，食啖兼十許人，遂肥不能動. 其父曾作遠方長吏，官徙送彼縣，令故義傳供食之；一二年中，一鄉中輒為之儉.  《博物記》曰：襁，織縷為之，廣八寸，長尺二，以約小兒於背上，負之而行.  案《博物記》曰：太丘長陳寔、寔子鴻臚紀、紀子司空群、群子泰四世，於漢、魏二朝並有重名，而其德漸漸小減. 時人為其語曰：「公慚卿，卿慚長. 」 《博物記》曰：初，王粲與族兄凱俱避地荊州，劉表欲以女妻粲，而嫌其形陋而用率，以凱有風貌，乃以妻凱. 凱生業，業即劉表外孫也. 蔡邕有書近萬卷，末年載數車與粲，粲亡後，相國掾魏諷謀反，粲子與焉，既被誅，邕所與書悉入業. 業字長緒，位至謁者僕射. 子宏字正宗，司隸校尉. 宏，弼之兄也.  臣松之按：果下馬高三尺，乘之可于果樹下行，故謂之果下. 見《博物志》、《魏都賦》.  《博物志》曰：仲膺名邵. 初，伯膺親友為人所殺，仲膺為報怨. 事覺，兄弟爭死，皆得免. 袁術時，邵為阜陵長.  </ol>